Podniky, ktoré prijímajú bitcoin, najlepšie zobrazuje mapa na adrese https://btcmap.org/map.
Na pridávanie nového podniku alebo úpravu údajov však používame Open Street Maps. Odtiaľ sa údaje automaticky zobrazujú na btcmap.org, ale aj v ďalších aplikáciách. Ako na to?
- Zaregistrujte sa na OSM: https://www.openstreetmap.org/user/new
- Uistite sa, že máte mapu dostatočne priblíženú. Vpravo dole by ste nemali vidieť žiadne skryté prvky.
- Na kontrolu podniku skúste najprv podnik nájsť na inej mape – google, bing a pod. Akonáhle poznáte presné umiestnenie podniku, kliknite na Point (Bod) pre pridanie nového podniku, alebo upravujte existujúci. Vyplňte polia, ktoré sa vám podarí zistiť a nezabudnite na informácie o platbe bitcoinom:
currency:XBT=yes(Možno platiť bitcoinom)
payment:lightning=yes(Možno platiť lightningom)
payment:onchain=yes(Možno platiť onchain)
payment:lightning_contactless=yes(Možno platiť bezkontaktne – pomocou NFC)
- Analogicky môžete zvoliť
no, ak viete, že daná možnosť nie je podporovaná
-
check_date=yyyy-mm-dd (Zadajte najnovší dátum, kedy viete, že podnik bitcoin prijímal)
survey:date=yyyy-mm-dd(Ak ste miesto v daný deň osobne navštívili)
- Následne vpravo hore kliknite na tlačidlo Save na uloženie zmien.
Ak sa vám to zdá príliš komplikované, poproste o pridanie ľudí z najbližšej skupiny Dvadsatjeden.
Oficiálne inštrukcie v angličtine nájdete tu: https://wiki.btcmap.org/general/tagging-instructions.html